**Република Србија**

**ГРАД ВРАЊЕ**

**ГРАДСКО ВЕЋЕ**

Број: 06-86/2020-04

Дана:29.05.2020 године

**В р а њ е**

На основу члана 61. Пословника Градског већа града Врања („Сл. гласник града Врања, број: 20/2016), а у складу са мерама кризног штаба Владе Републике Србије, Градско веће града Врања на седници одржаној 29.05.2020. године, донело следећи:

***З А К Љ У Ч А К***

Предшколска установа „Наше дете“ од понедељка 01.06.2020. године, почеће са редовним радом, односно у условима у којима је радила пре проглашења епидемије вирусом COVID 19, на територији Републике Србије.

Родитељи и запослени у Предшколској установи „Наше дете“, дужни су да се придржавају прописаних превентивних мера, а нарочито да држе социјалну дистанцу.

Предшколска установа „Наше дете“ од 01. јуна, вршиће обрачун и наплату услуге боравка у вртићу, у складу са Правилником о мерилима за утврђивање економске цене програма васпитања и образовања у предшколским установама („Службени гланик Републике Србије“број: 146/2014) и Уговором о регулисању боравка деце у Предшколској установи „Наше дете“ у Врању.

Закључак доставити:Предшколској установи „Наше дете“ и Писарници града Врања.

**ПРЕДСЕДНИК**

**ГРАДСКОГ ВЕЋА,**

**др Слободан Миленковић,с.р.**

**Тачност преписа оверава: Секретар Градског већа,**

**Јелена Пејковић**